51. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 132 της 12/12 Απρ. 1993 (ΦΕΚ Α΄ 54) (Διόρθ. σφαλμ. στο ΦΕΚ Α΄ 90/4-61993). Ασφαλιστικές κατηγορίες του Ταμείου Ασφάλισης Ναυτικών Πρακτόρων (Τ.Α.Ν.Π.Υ.). Έχοντας υπόψη: 1.Τις διατάξεις του άρθρ. 22 παρ. 1 και 3 του Νόμ. 2084/1992 (Α΄ 165) «Αναμόρφωση της Κοινωνικής Ασφάλισης και άλλες διατάξεις». 2.α)Τις διατάξεις του Νόμ. 1558/85 «Κυβέρνηση και Κυβερνητικά Όργανα» (Α΄ 137). β)Τις διατάξεις του Π.Δ. 437/85 «καθορισμός και ανακατανομή των αρμοδιοτήτων των Υπουργείων (Α΄ 157). γ)Τις διατάξεις του άρθρ. 27 του Νόμ. 2081/92 (Α΄ 154). 3.Το Π.Δ. 213/92 «Οργανισμός της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων» (Α΄ 102). 4.Τη συνταχθείσα αναλογιστική μελέτη του Νοεμβρίου 1992. 5.Τη γνώμη του Δ.Σ. του ΤΑΝΠΥ, που διατυπώθηκε στην 74/8.12.92 συνεδρίασή του. 6.Το γεγονός ότι από τις διατάξεις  του παρόντος δ/τος δεν προκαλείται δαπάνη σε βάρος του Κρατικού Προϋπολογισμού ή του Τ.Α.Ν.Π.Υ. 7.Τη γνωμοδότηση αριθ. 165/1993 του Ε΄ Τμήματος του Συμβουλίου της Επικρατείας, με πρόταση των Υπουργών Εθνικής Οικονομίας, Οικονομικών και Υγείας – Πρόνοιας και Κοιν. Ασφαλίσεων, αποφασίζουμε: Άρθρ.1.-1.Οι ασφαλιστικές κατηγορίες για τον υπολογισμό και την καταβολή των μηνιαίων εισφορών του Κλάδου Κύριας Σύνταξης του Ταμείου Ασφαλίσεως Ναυτικών Πρακτόρων (ΤΑΝΠΥ) των προσώπων που ασφαλίζονται από 1.1.93 και μετά, ορίζονται ως εξής:    δρχ. 1η      ασφαλιστική κατηγορία 105.000 2η     «      « 130.000 3η     «      « 155.000 4η     «      « 180.000 5η     «      « 205.000 6η     «      « 230.000 7η     «      « 255.000 8η     «      « 280.000 9η     «      « 305.000 10η     «      « 330.000 11η     «      « 355.000 12η     «      « 380.000 13η     «      « 405.000 14η     «      « 430.000 2.Τα κατά την προηγούμενη παράγραφο ποσά των ασφαλιστικών κατηγοριών αναπροσαρμόζονται κάθε φορά, βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης από 1.1.1993. 3.Από τις παραπάνω ασφαλιστικές κατηγορίες οι 3 πρώτες είναι υποχρεωτικές. Άρθρ.2.-Οι νεοεισερχόμενοι από 1.1.93 στην ασφάλιση του ΤΑΝΠΥ εγγράφονται στην 1η ασφαλιστική κατηγορία. Μετά από ένα έτος μετατάσσονται στη δεύτερη και μετά δύο έτη στην τρίτη ασφαλιστική κατηγορία. Η μετάταξη γίνεται πάντα στην αρχή του έτους του επόμενου εκείνου στο οποίο συμπληρώθηκε ο προβλεπόμενος από τις διατάξεις αυτές, χρόνος. Άρθρ.3.-1.Με δήλωσή του προς το ΤΑΝΠΥ ο ασφαλισμένος, κατά την έναρξη της ασφαλίσεώς του, δύναται να επιλέξει άλλη, εκτός της 1ης, ασφαλιστική κατηγορία για την καταβολή των μηνιαίων εισφορών. 2.Δήλωση επιλογής ανώτερης ασφαλιστικής κατηγορίας ή άλλης μεταβολής, δύναται να υποβάλλεται στο ΤΑΝΠΥ οποτεδήποτε αλλά η κατάταξη θα γίνεται από 1η του επόμενου έτους και θα ισχύει για ολόκληρο το έτος. Σε περίπτωση επιλογής ανώτερης της πρώτης υποχρεωτικής ασφαλιστικής κατηγορίας, ο χρόνος παραμονής σ’ αυτή για υποχρεωτική κατάταξη στην αμέσως επόμενη, δεν μπορεί να είναι μεγαλύτερος από το συνολικό χρόνο, που απαιτείται για την υποχρεωτική κατάταξη σ’ αυτή, με βάση τα οριζόμενα από τις διατάξεις του άρθρ. 2 του παρόντος. Με τον ίδιο τρόπο αντιμετωπίζεται και η περίπτωση δηλώσεως επαναφοράς από προαιρετική σε υποχρεωτική κατηγορία ή σε κατώτερη, από επιλεγείσα ανώτερη υποχρεωτική ασφαλιστική κατηγορία. Στην περίπτωση αυτή, δεν μπορεί να γίνει κατάταξη σε κατώτερη ασφαλιστική κατηγορία από αυτή, στην οποία θα κατατασσόταν υποχρεωτικά ο ασφαλισμένος, σύμφωνα με τα οριζόμενα από τις διατάξεις του άρθρ. 2 του παρόντος με βάση το συνολικό χρόνο που διανύθηκε από την υπαγωγή του στην ασφάλιση μέχρι την επαναφορά του. Άρθρ.4.-Η ισχύς του Π. Δ/τος αυτού, αρχίζει από 1.1.19993. 